Ži Parana
Ži-Parana (port. Ji-Paraná) – miestas šiaurės vakarų Brazilijoje, Rondonijos valstijoje, 373 km nuo Porto Veljo, prie Ži-Paranos upės ir jos intako Urupos. Tai antras pagal dydį valstijos miestas. Yra oro uostas, kerta Kujabos–Porto Veljo plentas. Medienos apdirbimo, maisto (ypač pieno) pramonė. Miškų kirtimas. Gyvulininkystės regiono prekybinis centras. Veikia kelių universitetų filialai.